Олег Никитьевич Хлебников 1956 йылдың 9 июлендә Ижевск ҡалаһында инженер ғаиләһендә тыуа. Мәктәптә уҡыған сағында уҡ, 17 йәшендә, 1973 йылда  «Комсомольская правда» гәзитендә тәүге шиғыры (18 һәм 27 октябрь һанында) баҫылып сыға. Ижевск механика институтының  математика факультетында уҡығанда ул Удмурт нәшриәтенең «Апрель» (1975) һәм «Родники» (1976) коллектив йыйынтыҡтарында шиғырҙарын баҫтырып сығара; Борис Слуцкий рецензияһында шағирҙың талантлы булыуын билдәләй, Удмуртия Яҙыусылар союзы ҡарамағында  «Йәйғор» әҙәби студияны етәкләй. Йәш яҙыусыларҙың  VII  Бөтә Союз кәңәшмәһендә һәм социалистик илдәрҙең йәш әҙиптәренең беренсе кәңәшмәһендә  ҡатнаша.  1978 йылда институтты тамамлай, 1980 йылдан башлап — СССР Яҙыусылар союзы ағзаһы. 1983 йылда кибернетика буйынса  кандидатлыҡ диссертацияһын яҡлай.  1985 йылда  Юғары әҙәби курстарҙы тамамлай. 1991—1995 йылдарҙа Мәскәүҙә Яҙыусылар союзы секретары була. Франция һәм Данияла тәржемәләрҙә нәшер ителә. Переделкинола йәшәй.